कॉ. वासुदेवन की बातों का समर्थन करते हुए एक्टू के राष्ट्रीय अध्यक्ष राजीव डिमरी ने कहा की मोदी सरकार ने लोगों को अच्छे दिन के सपने दिखाए जबकि असलियत में पकोड़े बेचने के दिन आ गए हैं. उन्होंने ने कहा की सभी ट्रेड यूनियनों को चाहिए की एकजुट हो कर दक्षिणपंथी ताक़तों का सामना करें और एन.टी.यु.आई के साथ भविष्य में और भी बेहतर तारतम्य के साथ काम करने की मंशा जताई. जेनरोरेन के नेताओं ने सहमती जताते हुए बतलाया की की जापान की शिंजो आबे की सरकार भी आम लोगों का वैसे ही दोहन कर रही है जैसे की भारत और अन्य एशियाई देशों की सरकारें कर रही हैं. सामाजिक सुरक्षा पर खर्च घटाया जा रहा है जबकि युद्ध उपकरणों पर होने वाले खर्च में बढ़ोतरी हुई है.